da en da da da da sv da da en de da da da da da da da da da da da da da da da sv da da da da da da da da da da da da da da da da da da sv da da da da da sv en en nl en da da da da da da da da da da da da da
Søg midler fra Erhvervspartnerskabet for Avanceret Produktion - Stevns Erhvervsråd
dec 5, 2017 | Virksomheden
I 2016 afsatte regeringen for en periode på 4 år 42 mio. kr. til at øge automatiseringen og digitaliseringen i små og mellemstore produktionsvirksomheder.
Projektet blev døbt ”Erhvervspartnerskabet for Avanceret Produktion” og har til formål at understøtte brugen af avanceret produktionsteknologi i Danmark.
Få den nyeste teknologi i din virksomhed sponsoreret på 2 måder:
Du kan søge et fast tilskud på 100.000 kr. til et potentialeafklaringsforløb; tilskuddet kan du bruge til køb af uvildig rådgivning i forbindelse med potentialeafklaring og udarbejdelse af en businesscase, der skal vise det økonomiske og forretningsmæssige potentiale i at indkøbe og implementere ny teknologi.
Tilskud til effektiv implementering:
Du kan søge et fast tilskud på 150.000 kr. til et implementeringsforløb; tilskuddet kan bruges til køb af uvildig rådgivning og/eller uddannelse i forbindelse med en faktisk implementering af ny produktionsteknologi eller nye digitale løsninger, som du i den forbindelse selv indkøber.
Hvem kan deltage i Erhvervspartnerskabet?
En lille eller mellemstor produktionsvirksomhed (SMV-status)
Har minimum 5 fuldtidsansatte og har dansk CVR-nr.
Har ambitioner og ønske om at forbedre jeres produktivitet
Har viljen til at implementere ny teknologi i jeres produktion
Har en produktlinje (eller backoffice), hvor dele kan automatiseres/digitaliseres
Er du i tvivl om jeres virksomhed opfylder betingelserne?
Så læs mere på www.erhvervspartnerskabet.dk eller kontakt dit regionale Væksthus.
1. For at ansøge skal du udfylde et ansøgningsskema, som du finder på www.erhvervspartnerskabet.dk. Der er ansøgningsfrist den 12. januar 2018.
2. Når vi har modtaget din ansøgning, vil vi vurdere den ud fra følgende tre
– Hvor store ambitioner I har.
– Jeres vilje til at implementere ny teknologi i produktionen/virksomheden.
– Om jeres virksomhed er en produktionsvirksomhed, som har en produktionslinje
eller andet, hvor dele vil kunne automatiseres eller digitaliseres ved ansøgning om et implementeringsprojekt indgår den beskrevne business case i den samlede vurdering.
3. Du får svar på din ansøgning den 1. marts 2018 og har derefter et år til at gennemføre projektet.
Informationsmøde den 05. december 2017
Godkendt Teknologisk Service viser dig eksempler på den nyeste teknologi inden for data og sensorer og robotteknologi.
To virksomheder fortæller om, hvordan de arbejder med ny teknologi for at styrke deres konkurrenceevne.
Væksthuset forklarer dig, hvordan du søger tilskuddet og du kan booke individuelle sessions, hvor vi hjælper dig i gang med ansøgningen.
Du får gode råd om hvordan man griber sit første eller næste robotprojekt an, hvordan man undgår de klassiske faldgruber og inspiration til, hvordan du kan udnytte data til at skabe ny indsigt i virksomhedens produktion.
D. 5. december, 2017, kl. 07.00 – 12.00 på Teknologisk Institut, Gregersensvej 1, 2630 Taastrup, Konferencesalen.
Tilmeldingsfrist d. 1/12 på: http://startvaekst.dk/vhhr.dk/penge-og-viden